ఒమిక్రాన్ కల్లోలం..ఒక్కరోజులోనే 5లక్షల కొత్త కేసులు| BREAKING NEWS| నవతెలంగాణ|www.navatelangana.com
30 Dec,2021 06:59AM
ఒమిక్రాన్ కల్లోలం..ఒక్కరోజులోనే 5లక్షల కొత్త కేసులు
హైదరాబాద్: అగ్రరాజ్యం అమెరికాలో కరోనా వైరస్ మూడో వేవ్ విలయతాండవం సృష్టిస్తోంది. రెండేళ్ల రికార్డులను చెరిపేస్తూ రెట్టింపు సంఖ్యలో కొత్త కేసులు నమోదవుతున్నాయి. రోజువారీ మరణాలు భారీగా పెరిగాయి. కరోనా కాటుకు అమెరికాలో ఇప్పటికే 8.42లక్షల మంది బలైపోగా, రాబోయే నెల రోజుల్లో మరో 45 వేల మంది కచ్చితంగా చనిపోతారని నిపుణులు అంచనా వేశారు. భారతీయ వలసదారులు ఎక్కువగా నివసించే కాలిఫోర్నియా, న్యూయార్క్ రాష్ట్రాల్లో మహమ్మారి ప్రతాపం తీవ్రంగా ఉంది. కొత్తగా నమోదవుతోన్న, మరణాలు సంభవించిన కేసుల్లో సగానికిపైగా ఒమిక్రాన్ బాధితులే కావడం మరింత ఆందోళన కలిగిస్తున్నది.
ఒమిక్రాన్ దెబ్బకు అమెరికా విలవిల్లాడుతోంది. పాత వేరియంట్లతో కలిసి కొత్త మహమ్మారి అక్కడ విలయవాతావారణానికి కారణమైంది. కరోనా పుట్టినప్పటి నుంచి లేనన్ని కొత్త కేసులు ఇప్పుడు ఒమిక్రాన్ వల్ల వస్తున్నాయి. అమెరికా సెంటర్ ఫర్ డిసీజ్ కంట్రోల్ అండ్ ప్రివెన్షన్ (అంటువ్యాదుల నియంత్రణ, నివారణ కేంద్రం-సీడీసీ), జాన్ హోప్కిన్స్ యూనివర్సిటీ లెక్కల ప్రకారం అమెరికాలో గడిచిన 24 గంటల్లో రికార్డు స్థాయిలో 5.12లక్షల కొత్త కేసులు నమోదయ్యాయి. మొత్తం కేసుల సంఖ్య 5.5 కోట్లకు చేరువైంది. అమెరికాలో కరోనా కాటుకు నిన్న ఒక్కరోజే 1762 మంది బలయ్యారు. దీంతో మొత్తం మరణాల సంఖ్య 8.42లక్షలకు పెరిగింది. ప్రస్తుతం అక్కడ యాక్టివ్ కేసుల సంఖ్య 1.2కోట్లుగా ఉంది. కొత్తగా నమోదైన ఇన్ఫెక్షన్లు, మరణాల్లో 58.6 శాతం ఒమిక్రాన్ కేసులేనని సీడీసీ తెలిపింది. గడిచిన వారం రోజులుగా అమెరికాలో రోజుకు సరాసరి 2.4లక్షల కొత్త కేసులు వస్తుండగా, మంగళవారం మాత్రం అతి భారీగా 5.12లక్షల కొత్త కేసులు నమోదయ్యాయి. కాలిఫోర్నియా, న్యూయార్క్, న్యూజెర్సీ రాష్ట్రాల్లో కొత్త కేసులు, మరణాల ఉధృతి అధికంగా ఉంది.
omicran kallolam..okkarojulone 5lakshala kotta kesulu| BREAKING NEWS| navatelamgaana|www.navatelangana.com
30 Dec,2021 06:59AM
omicran kallolam..okkarojulone 5lakshala kotta kesulu
hyderabad: agrarajyam americalo karona virus moodo vev vilayatandavam srushtistondi. rendella rikaardulanu cheripestu rettimpu sankhyalo kotta kesulu namodavutunnayi. rojuwari maranaalu bhariga perigaayi. karona kaatuku americalo ippatike 8.42lakshala mandi balaipogaa, raboye nela rojullo maro 45 vela mandi kachitamgaa chanipotarani nipunulu anchana vaesaaru. bhaarateeya valasadaarulu ekkuvagaa nivasinche california, neuark rashtrallo mahammari prataapam teevramgaa undi. kottagaa namodavutonna, maranaalu sambhavinchina kesullo sagaanikipaigaa omicran badhitule kaavadam marinta aandolana kaligistunnadi.
omicran debbaku america vilavillaadutondi. paata veriyantlatho kalisi kotta mahammari akkada vilayavaataavaaranaaniki kaaranamaindi. karona puttinappati nunchi lenanni kotta kesulu ippudu omicran valla vastunnaayi. america senter far dcg control and privension (antuvyaadula niyantrana, nivaarana kendram-cdc), jan hopkins university lekkala prakaaram americalo gadichina 24 gantallo rikaardu sthaayilo 5.12lakshala kotta kesulu namodayyayi. mottam kesula sankhya 5.5 kotlaku cheruvaindi. americalo karona kaatuku ninna okkaroje 1762 mandi balayyaru. deentho mottam maranaala sankhya 8.42lakshalaku perigindi. prastutam akkada active kesula sankhya 1.2kotluga undi. kottagaa namodaina infectionlu, maranaallo 58.6 saatam omicran kesulenani cdc telipindi. gadichina vaaram rojulugaa americalo rojuku sarasari 2.4lakshala kotta kesulu vastundagaa, mangalavaaram maatram athi bhariga 5.12lakshala kotta kesulu namodayyayi. california, neuark, neusersy rashtrallo kotta kesulu, maranaala udhruti adhikamgaa undi.